 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኦብነግ ኣብ ክልል ሶማል ኦጋዴን ፖለቲካዊ ዕላማታቱ ብሰላማዊ ኣገባብ ኪቕጽል ተሰማሚዑ 23 ጥቅምቲ 2018 ዝተመሓየሸ 24 ጥቅምቲ 2018 ምንጪ ስእሊ, Getty Images ብሄራዊ ግንባር ሓርነት ኦጋዴን ኦብነግ መሰል ርእሰ ውሳነ ህዝቢ ሶማል ብሰላማዊ መገዲ ንምርግጋጽ ቃልሱ ንምስጓም ምስ መንግስቲ ኢትዮጵያ ኣብ ስምምዕ ምብፅሑ ሓቢሩ ምኒስተር ወጻኢ ጉዳያት ኢትዮጵያ ወርቅነህ ገበየሁ ብወገኑ መንግስቲ ኢትዮጵያ ነቲ ን34 ዓመታት ዝቐጸለ ብረታዊ ቃልሲ ብሄራዊ ግንባር ሓርነት ኦጋዴን ኣብ ምዕራፉ ንምብጻሕ ምስቲ ጉጅለ ከምእተሰማምዐ ሓቢሩ ብሄራዊ ግንባር ሓርነት ኦጋዴን ቃልሱ ብሰላማዊ መገዲ ክቕጽል ምስምምዑ ክልቲኦም ወገናት መንግስትን እቲ ግንባርን ካብ ጎንጽን ተጻብኦን ክዕቀቡ እዮም ጸሓፊ ጉዳያት ወጻኢ ብሄራዊ ግንባር ሓርነት ኦጋዴን ኣሕመድ ያሲን ክልቲኦም ወገናት ግንባር ሓርነት ኦጋዴን ፖለቲካዊ ንጥፈታቱ ብሰላምን ናጽነትን ንኪቕጽል ከምእተሰማምዑ ንቢቢሲ ሶማሊ ሓቢሩ ሚስተር ያሲን ኣብ ኦጋዴን ዝርከብ ህዝቢ ሶማል መሰላቱ ብምሉእ ናጽነት ከረጋግፅ ብሄራዊ ግንባር ሓርነት ኦጋዴን ድማ ክሳብ መሰል ዓርሰ ውሳነ ንዝኸይድ ፖለቲካዊ ድሌታቱ ብሰላማዊ ኣገባብ ንክቃለስ ናይ መንግስቲ ኢትዮጵያ ኣፍልጦ ከምዝተዋህበ ካብቲ ዝተሰማማዕናሉ ጉዳያት ሓደዩ ክብል ንቢቢሲ ገሊጹ ክልቲኦም ወገናት ነቲ ጉዳይ ንምዝርራብ ሓባራዊ ኮሚሽን ንምቛም ከምእተሰማምዑ እውን ወሲኹ ገሊጹ ብሄራዊ ግንባር ሓርነት ኦጋዴን ብዶክተር ኣቢይ ኣሕመድ ብዝተመርሐ ጽገናዊ ፖሊሲ ካብ ዝርዝር ጉጅለ ኣሸበርቲ ግብረ ራዕዲ ምስ ተኣልየ ኣብ ዝሓለፈ ነሓሰ ተዅሲ ደው ከምዘበለ ኣዊጁዩ ክልቲኦም ጉጅለታት ብ18 መስከረም 2018 ኣብታ ብሄራዊ ግንባር ሓርነት ኦጋዴን ንነዊሕ ዓመታት ዓስኪሩላ ዝነበረ ርእሰ ከተማ ኤርትራ ኣብ ኣስመራ እዮም ተራኺቦም መአረምታ 24 ጥቅምቲ 2018 እቲ ቐዳማይ ሕታም ናይዚ ዛንታ መንግስቲ ኢትዮጵያ ምስ ሃገራዊ ግንባር ሓርነት ኦጋዴን ተኸታታሊ ዝርርብ ድሕሪ ምክያድ እቲ ውድብ መሰል ዓርሰ ውሳነ ረፈረንዱም ክካየድ ከምእተሰማምዐ ዝገልጽ ሓበሬታ ጌጋ ፀብፃብ እዩ ኣብ ምብራቓዊ ክፋል ኢትዮጵያ ንነዊሕ እዋን ከካይዶ ብዝፀንሐ ብረታዊ ቃልሲ ዘይምርግጋእን ስእነት ሰላምን ከም ዝነበረ ዘዘኻኸረ ሚኒስተር ጉዳያት ወጻኢ እዚ ስጉምቲ ካብቲ ከባቢ ሓሊፉ ኣብታ ሃገር ሰላም ንኽዓስል ዓቢ ግደ ከም ዝህልዎ ተዛሪቦም ከባቢ ኦጋዴን ብሄረ ሶሚሌ ዝርከብሉ ክልል ሓሙሽተ መሰል ርእሰ ውሳኔ ንኸረጋግጸን ንኽግንፀልን ክቃለስ ዝፀንሐ ግ.ሓ.ኦ ብአቆጽጽራ ኤውሮጳ ኣብ1984 እዩ ተመስሪቱ ክሳብ ቀረባ እዋን ድማ ብመንግስቲ ኢትዮጵያ ሽብርተኛ ተባሂሎም ካብ መንጎ ዝተወገኑ ሓሙሽተ ውድባት ሓደ እዩ ነይሩ ምንጪ ስእሊ, Getty Images ግንባር ሓርነት ኦጋዴን ድሕሪ ምምስራቱ 14 ዓመታት ጸኒሑ ምስ ዲሞክራስያዊ ሊግ ሶማሌ ኢትዮጵያ ብምትሕውዋስ ዲሞክራስያዊ ፓርቲ ህዝቢ ሶማሌ ዝብል ናይ ሓባር ግንባር መስሪቱ ነይሩ ኢትዮጵያ ዉሽጣዊ ጉዳያት ትኹረት ይዉሕዶም ኣሎ ኢትዮጵያዊ ጉጅለ ራዕዲ የለን ፍሉይ ሓይሊ ፖሊስ ክልል ሶማል ዕጭኡ እንታይ ክኸዉን ይክእል? 